রাঙ্গামাটি ০৭ জুলাই ৯সিএইচটিনিউজ টোয়েন্টিফোর ডটকম  ডেক্স):- ইউনাইটেড হাসপাতালে চিকিৎসাধীন বিরোধী দলীয় চিফ হুইপ জয়নুল আবদিন ফারুককে পুলিশ হেফাজতে নিয়েছে ।  সরকারি কাজে বাধা দেওয়ার অভিযোগ বুধবার মধ্যরাতে শেরেবাংলানগর থানায় মামলা হওয়ার পর বৃহস্পতিবার দুপুর সাড়ে ১২টার দিকে পুলিশ হাসপাতালে যায়।  এর পরপরই সেখানে অবস্থানরত সংরক্ষিত আসনের সাংসদ আশিফা আশরাফী পাপিয়া বলেন, ফারুক ভাইকে গ্রেপ্তার করা হয়েছে।  ফারুকের ভাইয়ের ছেলে আসাদুজ্জামান জানান, হঠাৎ দুপরের দিকে পুলিশ এসে আমাদের রুম থেকে বের হয়ে যেতে বলে। এ সময় গ্রেপ্তারি পরোয়ানা আছে কি না জানতে চাইলে  পুলিশ জানায়- উপরের অর্ডার আছে। স্ত্রী ছাড়া তার কাছে আর কেউ থাকতে পারবে না।  এদিকে ফারুক গ্রেপ্তার হয়েছেন বলে খবর ছড়িয়ে পড়ার পর বাংলানিউজের পক্ষ থেকে গোয়েন্দা পুলিশ এবং গুলশান ও শেরেবাংলানগর থানায় যোগাযোগ করা হলে কেউই ফারুককে গ্রেপ্তার করার খবর নিশ্চিত করেনি।  শেরেবাংলানগর থানার ভারপ্রাপ্ত কর্মকর্তা জিয়া উজ্জামান বলেন, জয়নুল আবদনি ফারুককে গ্রেপ্তার দেখানো হয়নি।  এদিকে গুলশান থানা পুলিশ পুরো হাসপাতাল ঘিরে রেখেছে। সেখানে বিএনপির বিভিন্ন স্তরের নেতা-কর্মী ও মিডিয়া কর্মীরা জড়ো হয়েছেন। তবে কাউকেই  ফারুকের কাছে যেতে দেওয়া হচ্ছে না। সূত্র ঢাকা--